KNetWalki käsiraamat

# KNetWalki käsiraamat

Fela Winkelmolen `<fela.kde@gmail.com>`

Eugene Trounev `<eugene.trounev@gmail.com>`

Tõlge eesti keelde: Marek Laane
Versioon 3.1.0 (KDE
4.12) (2013-10-06)

Autoriõigus © 2007 Fela Winkelmolen

Autoriõiguse märge

KNetWalk on süsteemiadministraatorite mäng.

Tabelite nimekiri

4.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

KNetWalk on ühe mängijaga loogikamäng.

Mängu eesmärk on luua kohtvõrk, ühendades kõik terminalid võimalikult väheste käikudega serveri külge.

Peatükk 2. Kuidas mängida
Kuidas mängida

# Peatükk 2. Kuidas mängida

Mängija ees seisab mänguväli, millel asuvad server, mõned terminalid ja hulk juhtmejuppe. Mängu eesmärk on pöörata kõiki elemente seni, kuni kõik kliendid on ühendatud serveriga ja kõik juhtmejupid on ühendatud. Lisaks on äärmiselt kasulik luua ühendused võimalikult väheste pööramistega, sest siis on tulemus parem.

Vasakklõpsuga saab elementi pöörata vastupäeva, paremklõpsuga päripäeva. Hiire keskmise nupuga elemendile klõpsates see blokeeritakse ning seda ei saa enam pöörata, enne kui sellel ei tehta uut klõpsu hiire keskmise nupuga. See on kasulik näiteks nende väljade lukustamiseks, mis on kindlasti õiges asendis. Olekuribal näeb, mitu klõpsu on tehtud.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Reeglid

- Igal mängul on ainult üks korrektne lahendus.

- Väga raskel tasemel mängides võivad ühendused üle kanduda ka vasakult paremale ja ülevalt alla.

- Mäng lõpeb, kui kõik terminalid ja kõik juhtmejupid on ühendatud serveriga.

- Tulemus näitab mängu lõpetamiseks kulunud klõpsude arvu. Mida väiksem tulemus, seda parem.

Strateegia ja nõuanded
Strateegia ja nõuanded

## Strateegia ja nõuanded

- Alusta väljadest, kus õige orientatsioon on ilmselge.

- Kui oled välja orientatsiooni paika pannud, võid selle fikseerida, klõpsates väljal hiire keskmise nupuga. See on eriti kasulik raskema taseme mängudes.

- Otsi servade juures paiknevaid I- ja T-kujulisi ning nurkade juures asuvaid L-kujulisi ühendusi. Nende orientatsiooni on kerge paika panna, kui sa pole just valinud raskusastet Väga raske.

- Raskusastme Väga raske korral on mõtet uurida kõigepealt tühjade väljade (kui neid on) ümbrust, samuti piirkondi, kus leidub palju terminale.

- Isegi ühe ja sama raskusastme korral võib üks mäng olla raskem kui teine, nii et kui tahad teistsugust paigutust, käivita mäng uuesti.

- Korraliku tulemuse nimel soorita käik alles siis, kui oled selles täiesti kindel.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Menüükirjed

Mäng → Uus (Ctrl+N)

  Alustab uut mängu. Selleks luuakse senise raskusastmega juhusliku sisuga mängulaud.

Mäng → Paus (P)

  Võimaldab mängu peatada. Sama menüükäsu uuesti valimisega saab mängu jätkata. Pane tähele, et pausi ajaks mängulaud varjatakse, sest see poleks üldse aus, kui sa kasutaksid tekkinud aega, mida ju ei arvestata, heade käikude otsimiseks.

Mäng → Näita rekordeid (Ctrl+H)

  Avab eri raskusastmete rekordeid näitava dialoogi.

Mäng → Välju (Ctrl+Q)

  Lõpetab rakenduse töö.

Liikumine → Eemalda kõigi lukustus

  Eemaldab kõigi sõlmede lukustuse, mille mängija on varem lukustanud klahviga Tühikuklahv või mis on automaatselt lukustatud, kui mängija on märkinud KNetWalki seadistustedialoogi kaardil Üldine valiku Automaatlukustus.

Seadistused → Raskusaste

  Võimaldab alammenüüst valida mängu raskusastme.

  Raskusastmeid on viis:

  - Kerge: 5 rida, 5 veergu, üleminekuta.

  - Keskmine: 7 rida, 7 veergu, ilma üleminekuta.

  - Raske: 9 rida, 9 veergu, ilma üleminekuta.

  - Väga raske: 9 rida, 9 veergu, üleminekuga.

  - Kohandatud: kasutatakse seadistus, mille oled määranud KNetWalki seadistustedialoogis.

Seadistused → KNetWalki seadistamine...

  Avab KNetWalki seadistustedialoogi. Täpsemalt kõneleb sellest osa Mängu seadistamine.

Lisaks on KNetWalkil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Mängu seadistamine
Mängu seadistamine

## Mängu seadistamine

KNetWalki seadistustedialoogi avamiseks vali Seadistused → KNetWalki seadistamine...

### Üldine

Sellel kaardil saab muuta mängu järgmisi seadistusi.

Helide esitamine

  Märkimisel mängitakse KNetWalki helisid.

Automaatlukustus

  Märkimisel lukustab KNetWalk sõlmed automaatselt pärast pööramist.

Pööramise kestus

  Siin saab määrata aja, mis kulutatakse ühe sõlme pööramise animeerimisele.

### Teema

Mängus kasutatava teema valimiseks ava sektsioon Teema. Teema saab laadida klõpsuga nupule OK või Rakenda Aktiivne mäng lõpetatakse ja alustatakse uut. Vaikimisi teema taastamiseks tuleb klõpsata nupule Vaikeväärtused.

### Kohandatud mäng

Sellel kaardil saab seadistada kohandatud mängu. Valida saab mängulaua laiuse ja kõrguse ning valikuga Üleminek määrata, kas mängulaual võivad olla üleminekud vasakult paremale ja ülalt alla.

Kiirklahvid
Kiirklahvid

## Kiirklahvid

Vaikimisi kiirklahvid on järgmised:

Tabel 4.1. Kiirklahvid

Uue mängu alustamine | Ctrl+N
Paus | P
Rekordite näitamine | Ctrl+H
Väljumine | Ctrl+Q
Abi | F1
Mis see on? | Shift+F1
Liiguta vasakule | Nool vasakule
Liiguta paremale | Nool paremale
Liiguta üles | Nool üles
Liiguta alla | Nool alla
Pööra päripäeva | Return
Pööra vastupäeva | Ctrl+Return
Lülita lukustust | Tühikuklahv

Peatükk 5. Autorid ja litsents
Autorid ja litsents

# Peatükk 5. Autorid ja litsents

KNetWalk

Rakenduse autoriõigus 2004 - 2007: Andi Peredri, Thomas Nagy ja Fela Winkelmolen `(fela.kde AT gmail.com)`

Dokumentatsiooni autoriõigus 2007: Fela Winkelmolen `(fela.kde AT gmail.com)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KNetWalki hankimine

KNetWalk on osa KDE projektist http://www.kde.org/.

KNetWalk asub paketis kdegames KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KNetWalk oma süsteemis kompileerida ja paigaldada, anna KNetWalk baaskataloogis järgmised käsud:

    % ./configure
    % make
    % make install

Kuna KNetWalk kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.